open-index/open-wikipedia-markdown huggingface dataset:
Fur (folk)

**Furfolket** (*[[fur (språk)|fur]]*: **fòòrà**,*[[arabisk (språk)|arabisk]]*: فور ) er et folkeslag bosatt i det vestlige Sudan. I 1983 ble det anslått at omkring 0,5 millioner mennesker tilhørte furfolket som primært bor i Darfurregionen. De tilhører sub-sahara befolkningsgruppen og lever tradisjonelt som fastboende åkerbrukere, de dyrker primært hirse. Deres språk fur tilhører den nilosaharariske språkgruppe  og de aller fleste av dem er muslimer. Furfolket overtok denne religion, da deres land ble erobret av Kanemriket i middelalderen. Noen er siden begynt å bruke arabisk som deres primære språk. Samfunnet i landområdene er tradisjonalistisk, og på lokalt plan er landsbyens eldste den øverste myndighet.

Det tradisjonelle kjerneområde for furfolket er den fjellrike region omkring Jebel Sî, Jebel Marra, Wadi Salih og Zaligi; i dag lever de fleste av dem i lavlandet sørvest for dette område. En liten gruppe av furfolket lever på den andre side av grensen i nabolandet Tsjad.

Furfolket etablerte det nå forsvunne sultanatet Darfur, som i flere århundrer kontrollerte Darfurregionen, og folkegruppen er stadig områdets største og mest dominerende etniske gruppe. Navnet Darfur stammer fra denne periode og betyr «Furfolkets hjem». 

## Konflikter
Furfolkets livsform har ofte ledet til konflikter med det nomadiske baggarafolket, som lever som nomadisk kvegfolk i det samme område. Spesielt i Jebel Marrafjellene i det sentrale Darfur har spørsmålet om rettigheter til vann og beitearealer  medført spenninger. De har ulmet i mange år, men i de seneste år er de kulminert i åpne voldshandlinger, og i 2003 ble furfolket utsatt for en humanitær katastrofe som følge av Darfur-konflikten. Abdulwahid Mohammed Nour som er fur, grunnla SLM/A, som bekjemper Sudans sentralregjering og janjaweedmilitsen. Som følge av denne konflikten lever mange furer i flyktningleirer i Tsjad.

## Referanser
Backberg

**Backberg** er et sted i Sandviken kommune i Gävleborgs län i landskapet Gästrikland i Sverige. Stedet ligger like nord for E16, midt mellom de to tettstedene Sandviken og Storvik. I 2015 justerte Statistiska centralbyrån noe på definisjonen av tettsteder, noe som første til at man fant at avstanden mellom de ulike husområdene var for stor for at området skal kunne utgjøre et felles tettsted og de enkelte stedene har for få innbyggere til å kunne utgjøre egne tettsteder. Fra 2015 avgrenset [Statistiska centralbyrån den søndre delen av tettstedet til et sted (småort) som beholdt navnet Backberg. Samtidig danner bebyggelsen i den nordre delen et separat sted (småort) under navnet Norrberg.

## Befolkningsutvikling

## Referanser
Fagskole

**Fagskoleutdanninger** eller **fagskoler**, gir høyere yrkesfaglig utdanning som er yrkesrettet, og ligger på nivå over, og bygger gjerne på videregående opplæring eller tilsvarende realkompetanse. Fagskoleutdanning er fra 2018 høyere yrkesfaglig utdanning, og har et omfang på et halvt til to studieår. Studentene tas opp på grunnlag av fullført fagbrev, generell studiekompetanse eller realkompetanse. Fagskoler reguleres av fagskoleloven og godkjennes av Nasjonalt organ for kvalitet i utdanningen (NOKUT)

Enkelte fagskoler er offentlige og drives av fylkeskommunene, mens andre er private. Mange fagskoler har også deltids- og nettbaserte studier, slik at det er mulig å kombinere fagskoleutdanning med jobb og familie.  

## Teknisk fagskole
Teknisk fagskole er en fagskole som gir teknisk-teoretisk utdanning til personer som har tatt fagopplæring eller som har lang erfaring fra arbeidslivet. Skoletilbudet gir fordypning innenfor fag som bygg, anlegg, maskin, kjemi og data. I tillegg gir teknisk fagskole lederutdanning innenfor sine fag.

## Fagskoler i Norge

Stand februar 2024 med siste rapporterte tall fra DBH. Antall studietilbud skiller mellom heltids, deltids, stedbaserte og nettbaserte tilbud.

## Se også
* Videregående skole
* Student

## Referanser


## Eksterne lenker
* utdanning.no Fakta om fagskoleutdanning
* DBH Fagskolestatistikk 
* *[https://www.regjeringen.no/no/dokumenter/meld.-st.-9-20162017/id2522412/sec1 Fagfolk for fremtiden - Fagskoleutdanning]* Stortingsmelding om fagskoler Meld. St. 9 (2016–2017)
Västerberg

**Västerberg** er et tettsted i Sandviken kommune i Gävleborgs län i landskapet Gästrikland i Sverige. I 2010 hadde tettstedet 242 innbyggere.

## Befolkningsutvikling

## Referanser
Spectrum

**Spectrum** (engelsk for spekter) kan referere til:

* ZX Spectrum, en hjemmedatamaskin
* Spectrum (Bangkok Post), et bilag til den thailandske dagsavisen *Bangkok Post*

## Se også
* Spekter (pekerside)
Skog (Hälsingland)

**Skog** er et tettsted i Söderhamn kommune i Gävleborgs län i landskapet Hälsingland i Sverige. I 2010 hadde tettstedet 302 innbyggere.

## Referanser


## Eksterne lenker
*
Thomas Henry Burgoyne

**Thomas Henry Burgoyne** (født ca. 1855, død ca. 1895) var pseudonymet på en engelsk eller skotsk okkultist ved navn *Thomas Henry Dalton*. I årene 1884&ndash;1886  var han sekretær i det hermetiske broderskap av Luxor. Burgoyne ble muligens født i 1855.

I årene 1899&ndash;1900 publiserte han et tobindsverk med tittelen *Light of Egypt*. 

## Referanser


## Litteratur
* Thomas Henry Burgoyne: *Light of Egypt, or, The Science of the Soul and the Stars*, 2 bind, 1899, 1900
* Jocelyn Godwin, Christian Chanel, John Patrick Deveney: *The Hermetic Brotherhood of Luxor: Initiatic and Historical Documents of an Order of Practical Occultism,* Weiser Books, York Beach, Maine, USA, mai 1995, ISBN 0877288259
Kilafors

**Kilafors** er et tettsted i Bollnäs kommune i Gävleborgs län i landskapet Hälsingland i Sverige. I 2010 hadde tettstedet  innbyggere.

Kilafors herrgård, som har fløyer fra 1700-tallet, ligger ved bredden av innsjøen Bergviken. Postordrefirmaet Garntjänst har sitt hovedkvarter i Kilafors.

I Kilafors finnes det også en kino fra 1933 som drives av en ideell forening, og som fremdeles viser moderne filmer. Kinoen ble i 1991 kjøpt av kommunen, som hadde planer om å rive bygningen. Etter en langvarig kamp for å bevare bygget, ble etter hvert Kilafors Biografförening dannet, som siden den gang har drevet lokalene. I begynnelsen leide de lokalene av kommunen, men har fra 2001 stått som eier. 

## Befolkningsutvikling

## Referanser
Predrag Đorđević

**Predrag Đorđević** (født 4. august 1972 i Kragujevac) er en serbisk tidligere fotballspiller som sist spilte på midtbanen for den greske klubben Olympiakos i perioden 1996 til 2009.

## Klubbkarriere
Djordjevic startet sin karriere i hjembyen Kragujevac for Radnicki, hvor han ble en sesong. Den unge vingen viste stort potensial, og ble raskt plukket opp av storklubben Røde stjerne Beograd hvor han spilte fast i sin andre sesong på profesjonelt nivå. Siden fikk han større konkurranse om plassen sin, og ble utlånt til Spartak Subotica. Der ble han en sesong til han ble hentet til den ambisiøse, greske, andredivisjonsklubben Paniliakos. I Panaliakos ble han raskt en hit, sammen med spillere som Stelios Giannakopoulos.

Sommeren 1996 ble han hentet til Olympiakos, hvor han siden ble klubbens kaptein. Allerede i sin første sesong spilte han fast på laget, og var klubbens straffeskytter fra årsskiftet 1996/1997. Djordjevic var svært delaktig da Olympiakos tok seg videre til kvartfinalen i Mesterligaen under 1998/1999-sesongen. Deretter fulgte sesonger hvor Djordjevic stadig ble mer viktig både for Olympiakos og sitt landslag. Da Djordjevic fylte 33 år foran 2005/2006-sesongen trodde mange at karrieren var på hell, men serberen svarte på tiltale og fikk sin beste sesong i havnebyen Pireaus med 15 mål og 14 målgivende på 29 kamper.

Også i sesongen 2007/2008 var Djordjevic svært viktig for klubben da de tok seg videre fra Champions League-gruppespillet for første gang på åtte år. Djordjevic hadde flest målgivende pasninger av alle i turneringen i gruppespillet. Predrag Djordjevic signerte i februar 2008 en kontrakt som ville holde han i klubben ut 2008/2009-sesongen, men var da allerede tiltenkt en rolle i støtteapperatet rundt klubben.

## Eksterne lenker
*
Fjøløy fyr

**Fjøløy fyr** ble bygget i 1849 og ligger i Rennesøy kommune rett nord for Stavanger. Det ble automatisert i 1977, men eies av Kystverket. Nærmeste nabo er Utstein kloster på naboøya Klosterøy, og fyret blir derfor lett oversett av turister. Fyret ligger vakkert til ved Kvitsøyfjorden og det er utsikt nord til Karmøy, vest til Kvitsøy og sørover til Tungenes og Randaberg. Det er også fine muligheter for fuglekikking. 

Det var sildefiskeriene på midten av 1800-tallet som gjorde at folk presset på for å få anlagt fyr. Dette året ble ikke mindre enn åtte nye fyr satt i drift på strekningen fra Bergen til Stavanger. Fyret brant bare om nettene under sildefisket de første årene. Selve fyrhuset målte 2,5x2,5m. Det var en bonde i nærheten som stod for driften. Snart kom det krav om å forlenge driften. I 1852 ble fyret driftet i syv måneder og senere i 1855, ti måneder. Fyret lå i seilingsleden til byen og var veldig viktig for ferdselen. I 1866 satte Fyrvesenet opp en 70 m² stort hus til bolig for fyrvokteren. Huset lå kloss i fyrlykta. Så i 1954 ble det bygget et fyrtårn i betong og ny bolig for fyrvokteren nedenfor selve lykta. Fyrvokteren har i fritiden anlagt en kjøkkenhage rett ved huset. For at hagen skulle ligge i live ble det bygget en mur av stein rundt hagen. 

Bygningene er stengt for publikum, men en kan vandre fritt i området rundt. Våren 2013 ble det også anlagt tursti langs sjøen fra fyret og inn til friluftsområdet ved Fjøløy fort

## Se også
* Liste over norske fyr
* Norsk Fyrhistorisk Forening
## Referanser


## Eksterne lenker
* Norsk Fyrliste 2008
Antonis Nikopolidis

**Antonis Nikopolidis** (gresk: Αντώνης Νικοπολίδης – *Andónis Nikopolídis*, født 14. januar 1971) er en gresk tidligere fotballspiller som sist spilte for Olympiakos CFP. Han er sett på som en av de beste keeperne Hellas har produsert, kun ranket under Nikos Sarganis. Nikopolidis har blitt kåret til den greske toppdivisjonens beste keeper seks ganger, og var i tillegg svært delaktig i Hellas' EM-triumf i 2004.

## Spillerkarriere
Nikopolidis startet karrieren i hjembyen Arta, før turen gikk til giganten Panathinaikos i 1989. Han fikk sin debut allerede året etter mot erkerivalen Olympiakos, men det var først gradvis etter 1994/1995 sesongen han fikk en fast plass på laget. På starten av 2000-tallet var han blant Panathinaikos' aller viktigste og beste spillere, og ble invitert av Zinedine Zidane til en allstar-kamp i 2002, noe som var svært uvanlig for en gresk fotballspiller.

Antonis Nikopolidis startet sesongen 2003/04 veldig bra, og det ble nærmest møtt med vantro da han avslo en ny kontrakt med klubben ved juletider. Senere kom det frem at han hadde kommet til muntlig enighet om en kontrakt med erkerivalen Olympiakos. Etter dette ble han benket resten av sesongen, og da han løftet pokalen ved sesongslutt ble han pepet på av mesteparten av Panathinaikos-fansen på grunn av sitt noe uetiske valg.

I Olympiakos har han de siste fire årene vært en særdeles viktig spiller, og tendensen til å gjøre tabber har gått ned med alderen. I sesongen 2007/2008 ble han kåret av fansen til den beste spilleren klubben hadde hatt den sesongen, på grunn av hans eminente spill i Mesterligaen. I serien reddet han også tre straffespark i løpet av fire kamper. I Olympiakos har han reddet tre straffespark i Champions League i løpet av sine fire år mot Rosenborg, AS Roma og Real Madrid, noe som gjør han ubeseiret på straffer i den rød-hvite trøya. I februar 2008 signerte han en kontrakt som vil holde han i klubben ut 08/09-sesongen, da han etter planene skal legge opp i en alder av 39 år.

## Landslagskarriere
For  gjorde han sin debut i 1999 mot . To år senere, i en alder av 31 år, var han det udiskutable førstevalget mellom stengene til Otto Rehhagels mannskap. For Hellas var han sammen med et pottetett forsvar hovedgrunnen til at laget ikke slapp inn et eneste mål i de tre siste kampene av EM 2004, som Hellas til slutt vant. Både i kvalifiseringen til VM 2006 og EM 2008 var Nikopolidis fast for Hellas, og var også kaptein i mange kamper. Etter et dårlig mesterskap i Østerrike og Sveits trakk han seg fra landslagsfotball, stående igjen med 90 kamper for det greske landslaget.

## Referanser


## Eksterne lenker
*
Åros bru

**Åros bru** er ei veibru på Fylkesvei 4248 i Sokndal kommune i Rogaland. Brua krysser elva Sokno i Sogndalstrand. 

Den ble offisielt åpnet 27. november 1999 og avlastet Sogndalstrand bru fra 1882. Åros bru er (i likhet med den gamle brua) ei steinhvelvbru, og var den første av denne brutypen som ble bygd i Norge på over 60 år. Steinhvelvbruer var tidligere vanlig i Norge, men brutypen ble utkonkurrert av betongbruer før andre verdenskrig. Åros bru kostet nesten dobbelt så mye som ei tilsvarende bru i betong ville ha gjort, men det ble ansett at pengene kunne spares inn igjen fordi steinbruer er vedlikeholdsfrie.

## Se også
*Liste over broer i Norge
*Liste over broer i Norge etter lengde

## Referanser
Fredhällstunnelen

**Fredhällstunnel** er en motorveitunnel som går gjennom Fredhällsberget i Fredhäll.

Fredhällstunnelen går fra Fredhällsbroen og passerer så under Hedbornsstigen og Viktor Rydbergs gata. Tunnelen utgjør en del av Essingeleden, og ble åpnet for trafikk 21. august 1966. Hele tunnelen ble imidlertid ikke tatt i bruk før 3. september 1967. Tunnelen har fire kjørefelt i hver retning og består av to separate tunneler som er 210 meter lange. På 1990-tallet gjennomgikk tunnelen en omfattende renovering.

## Se også
*Eugeniatunnelen
*Blekholmstunnelen
*Veitunneler i Sverige
Nattō

**Nattō** (納豆) er en tradisjonell japansk matrett, laget av gjærede soyabønner, spesielt populært som frokost. Nattō er rikt på protein, og sammen med et annet soyabønneprodukt, miso, var nattō en viktig næringskilde i det føydale Japan. Den sterke lukten og smaken, og den klebrige konsistensen gjør at retten krever noe tilvenning. Nattō er særlig populært i de østlige regionene Hokkaidō, Tōhoku og Kantō.

Natto er kjent som den matvaren som inneholder aller mest av vitamin K2 som kroppen trenger for å kunne bygge bein. Nest i K2-listen finnes harde oster. Smaks- og luktmessig ligner natto gammalost.

## Referanser
Jerikotunnelen

**Jerikotunnelen** er en del av E20 mellom Göteborg og Tollered, like utenfor Jonsered. Den er 185 meter lang, og har fartsgrense på 100 km/t. Byggetiden var to år, og tunnelen ble innviet 1963. Navnet kommer fra en bygning, Jeriko, som ligger like ved tunnelen.

Jerikotunnelen har to filer i vestlig retning og tre i østlig. Murdekorasjonen ble lagt til i 1994.

## Se også

*Veitunneler i Sverige
Skultorpstunnelen

**Skultorpstunnelen** (også kalt, Pansertunnelen eller Borgundatunnelen) er en 312 meter lang tunnel som går under det svenske forsvarets øvingsfelt for pansrede kjøretøy. Den ble bygd i forbindelse med en ombygging av Riksväg 26 sør for Skövde. Veien ble innviet i 2005, og hadde en totalkostnad på 570 mill. svenske kroner. Tunnelen har to kjørefelt i hver retning, og fartsgrensen er 100 km/t (2008).

## Se også

*Veitunneler i Sverige

## Referanser
Eugeniatunnelen

**Eugeniatunnelen** er en motorveitunnel i Solna kommune like nord for Norrtull i Stockholm. Tunnelen ble åpnet for trafikk i 1991, og utgjør en forbindelse mellom Essingeleden og motorveien mot Uppsala kalt Eugeniaforbindelsen.

Siden Essingleden ble åpnet for trafikk i 1966, har denne maglet forbindelse med E4 nord for Stockholm. Tunnelen består av to separate tunneler, hvor den sydgående er 480 meter lang, mens den nordgående er 440 meter lang. Den har to kjørefelt i hver retning. Navnet er fra sykehjemmet Eugeniahemmet ovenfor, som fikk navn fra prinsessen Eugénie.

## Se også
*Fredhällstunnelen
*Blekholmstunnelen
*Veitunneler i Sverige
Vladimir Sasimovitsj

**Vladimir Nikolajevitsj Sasimovitsj**, belarusisk Уладзімір Мікалаевіч Сасімовіч - *Uladzimir Mykalajavitsj Sasimovitsj* (født 14. september 1968) er en tidligere friidrettsutøver, som representerte Sovjetunionen og senere Belarus i spydkast. Hans fremste prestasjon er tredjeplass i VM i 1991 i Tokyo.

Han har en personlig rekord på 87.40&nbsp;meter fra Kuortane i juni 1995. Fra august 2004 til august 2006 var han suspendert for brudd på dopingbestemmelsene.

## Karriere

## Referanser


## Eksterne lenker
*
Talant Dujshebaev

**Talant Dujshebaev** (russisk: Талант Мушанбетович Дуйшебаев – *Talant Musjanbetovitsj Dujsjebajev*; født 2. juni 1968 i Bisjkek, Sovjetunionen) er en spansk håndballspiller av kirgisisk opprinnelse. I 1994 og 1996 ble han kåret til verdens beste håndballspiller.
Han er i dag trener for den polske  klubben Kielce. Dujshebaev er regnet for en av sin tids beste håndballspillere.

## Landslag
Dujshebaev var en del av det russiske landslaget frem til 1995.  I 1993 ble han verdensmester med Russland etter at laget slo Frankrike i finalen. I 1995 ble han spansk statsborger, og han spilte for det spanske landslaget i resten av sin karriere.

## Eksterne lenker
* 
* Spillerinfo
* www.handball.no - kåret til verdens beste spiller.
Mario Gómez

**Mario Gómez García** (født 10. juli 1985) er en tysk-spansk tidligere fotballspiller. 

## Bakgrunn
Gómez vokste opp i Unlingen, en småby i Oberschwaben.

## Klubbkarriere
Den 9. mars 2004 spilte han 10 minutter for VfB i Mesterligaen i en kamp mot Chelsea. Debuten i Bundesliga fikk han 8. mai 2004.

I sesongen 2004/2005 spilte han mest for klubbens andrelag i Regionalliga, der han scoret 15 mål på 24 kamper. Han fikk også 8 kamper på førstelaget.

Sesongen 2005/2006 fikk Gómez fast plass på førstelaget. Han spilte 30 kamper i Bundesliga, og scoret 6 mål. Han fikk også med seg fem kamper i UEFA-cupen, der han scoret to mål

I sesongen 2006/2007 etablerte Gómez seg som en av Bundesligas toppscorere. Han brakk imidlertid hånden i mars 2007 og røk et korsbånd i det venstre kneet. Han gjorde comeback i mai, og scoret umiddelbart etter at han kom inn fra reservebenken. I denne kampen vant VfB 3-2 over Bochum, og hadde dermed ledelsen med to poengs margin før siste serierunde. Der vant de hjemme mot Energie Cottbus, og ble dermed tyske mestre. Etter sesongen ble han kåret til Årets spiller i Tyskland for 2007. I juli 2007 forlenget Gómez kontrakten med Stuttgart til 2012.

I sesongen 2007-08 hadde laget problemer med å holde samme nivå som sesongen før, men Gómez opprettholdt scoringsformen med 19 mål på 25 kamper, og kom på andreplass på toppscorerlista, like bak Bayern Münchens Luca Toni, som scoret 25 mål.

Den 26. mai 2009 ble han klar for Bayern München etter en overgang verdt 35 millioner euro. I årene 2013–2018 spilte han først for Fiorentina, deretter for Besiktas på utlån fra Fiorentina, og så skrev han kontrakt med Wolfsburg. Fra 2018 til 2020 spilte han for VfB Stuttgart.

## Landslaget
Gómez har både tysk og spansk statsborgerskap, men har spilt for alle Tysklands aldersbestemte landslag siden han var 17 år. Han debuterte på  mot  7. februar 2007. Tyskland vant kampen 3–1, og Gómez scoret Tysklands andre mål.

Han fikk sin andre landskamp da han ble kom inn som innbytter for Kevin Kurányi i en EM-kvalifiseringskamp mot , der han scoret to av Tysklands mål i en kamp de vant 6–0.

Joachim Löw tok ut Gómez i Tysklands tropp til EM 2008. Han spilte alle tre av Tysklands gruppekamper, men var ute av form og misset flere åpenbare målsjanser. Etter gruppespillet gikk Tyskland over til å spille med bare en spiss, og Gómez ble henvist til reservebenken. Han kom innpå i EM-finalen for Miroslav Klose, men kunne ikke forhindre at Tyskland tapte 1-0 for Spania.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

## Landslagsmål

## Karriere som spiller (alle turneringer)
sist oppdatert 6. september 2014

## Referanser


## Eksterne lenker
* 
*
Rob Druppers

**Robertus ("Rob") Johannes Druppers** (født 29. april 1962 i Utrecht) er en tidligere nederlandsk friidrettsutøver, som vant sølvmedalje på 800 meter under VM i 1983. Denne prestasjonen medførte at han i 1983 ble kåret til årets sportsmann i Nederland. I 1985 satte han to nederlandske rekorder på hhv. 800&nbsp;meter 1.43,56 i Köln og 1000&nbsp;meter 2.15,23 i hjembyen Utrecht. 

## Referanser


## Eksterne lenker
* 
* Nederlands olympiske komite
Black Ice

**Black Ice** (engelsk for hålke) kan sikte til:

* ''Black Ice'' (album) av rockegruppen AC/DC
* Blackice Defender, en brannmur
Norgesrekordhistorikk på 100 m butterfly

Oversikt over utviklingen av norgesrekorder på 100 m butterfly for både langbane (50 meter) og kortbane (25 meter).

## Langbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Kortbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Eksterne lenker
* Norges svømmeforbund

## Andre norgesrekorder
Simon Stavis

**Simon Stavis ** (født 5. april 1986) er en norsk bandyspiller, som spiller spiss for Solberg Sportsklubb. Han har åtte kamper for det norske A-landslaget og har scoret tre mål. Han har også flere landskamper for ulike aldersbestemte landslag. Hans brødre Andreas og Mathias Stavis er også bandyspillere.

Stavis ble toppscorer i den norske eliteserien i 2007/08-sesongen med 50 mål, og var sterkt delaktig i at klubben sikret seriemesterskapet. Han gjentok bedriften i sesongen 2008/09 med 49 mål. I sesongen 2009/10 spilte han for den svenske klubben Frillesås i Allsvenskan. Sesongen i Sverige var tung og Frillesås rykket ned til 1. divisjon som seriens klart dårligste lag. Stavis scoret 8 mål og hadde 4 assist hovedsakelig som midtbanespiller. 

Etter året i Sverige dro Stavis sesongen 2010/11 tilbake til moderklubben Solberg SK. Solberg ble seriemestere 2010/2011, men røyk overraskende ut mot Mjøndalen i semifinalene i NM-sluttspillet. Stavis ble nummer to på toppscorerlisten, ett mål bak Christer Lystad. Denne sesongen spilte han også sitt første VM, i Kazan i Russland i februar 2011, hvor han scoret 3 mål.

Sommeren 2011 krev Stavis under på en 2-årskontrak med SSK. Den påfølgende sesongen erobret han igjen toppscorertittelen som eneste spiller med 30 mål. I tillegg hadde han 3 målgivende pasninger. Solberg tok sølv både i serien og i sluttspillet. I sluttspillet scoret Stavis 8 mål og hadde 1 assist.

## Referanser
Blyantfiskfamilien

* *[[Derhamia hoffmannorum]]*
* Lebiasininae
* Pyrrhulininae

**Blyantfiskfamilien** er en gruppe karpelaksfisker som finnes i Costa Rica, Panama og Sør-Amerika.
De lever i ferskvann.
De fleste artene er små. Mange er populære akvariefisk.

## Arter (utvalg)
* Slekten *[[Nannostomus]]*:
** Korallrød smykketetra (*Nannostomus mortenthaleri*)
** Smykketetra (*Nannostomus marginatus*)
** Pennefisk (*Nannostomus eques, skråsvømmer*)
** Gullbåndstetra (*Nannostomus beckfordi*)

* Slekten *[[Copella]]*:
** Sprøytetetra (*Copella arnoldi*)

## Se også
* Tetra (fisk)

## Eksterne lenker
* 
*
Kinas Grand Prix 2005

**Kinas Grand Prix 2005** var et Formel 1-løp arrangert 14. oktober – 16. oktober 2005 på Shanghai International Circuit i Kina. Det var det nittende og siste løpet i Formel 1-sesongen 2005.

Løpet ble vunnet av den nykronede verdensmesteren Fernando Alonso i Renault, som også bidro til at Renault sikret seg konstruktørmesterskapet. McLaren-fører Kimi Räikkönen tok andreplassen, og Toyota-fører Ralf Schumacher tok tredjeplassen.

Løpet var det siste for BAR, før de skiftet navn til Honda i forkant av -sesongen, og var også det siste for Antônio Pizzonia.

## Klassifisering
### Kvalifisering

### Løpet

## Eksterne lenker
*
Afrikanske tetraer

* *[[Alestes]]*
* *[[Arnoldichthys]]*
* *[[Brycinus]]*
* *[[Bryconaethiops]]*
* *[[Clupeocharax]]*
* *[[Hemigrammopetersius]]*
* *[[Hydrocynus]]*
* *[[Ladigesia]]*
* *[[Micralestes]]*
* *[[Nannopetersius]]*
* *[[Petersius]]*
* *[[Phenacogrammus]]*
* *[[Rhabdalestes]]*
* *[[Tricuspidalestes]]*

**Afrikanske tetraer** er en gruppe karpelaksfisker. De lever i ferskvann i Afrika. Blant de mest kjente artene er kongotetra.

## Eksterne lenker
* 
*
Bunntittere

* *[[Abramites]]*
* *[[Anostomoides]]*
* *[[Anostomus]]*
* *[[Gnathodolus]]*
* *[[Laemolyta]]*
* *[[Leporellus]]*
* *[[Leporinus]]*
* *[[Pseudanos]]*
* *[[Rhytiodus]]*
* *[[Sartor]]*
* *[[Schizodon]]*
* *[[Synaptolaemus]]*

**Bunntittere** er en gruppe karpelaksfisker.
De lever i ferskvann i Amerika.
De fleste artene har avlange kropper og små munner. Bunntittere kan til tider stille seg i 45 til 90 graders vinkel.
Gruppen er nært beslektet med Chilodontidae.

## Eksterne lenker
* 
*
Gjeddekarpelakser

* *[[Boulengerella]]*
* *[[Ctenolucius]]*

**Gjeddekarpelakser** er en familie av karpelaksfisker. De har gjeddelignende kropp og skarpe, koniske tenner, derav navnet. Som gjedder er de rovfisk og er blant de største artene i ordenen, men en voksen kroppslengde på opptil en meter.

Gjeddekarpelakser lever i ferskvann i elver og innsjøer Mellom- og Sør-Amerika.

## Referanser


## Eksterne lenker
*
Cynodontidae

* Cynodontinae
** *[[Hydrolycus]]*
** *[[Rhaphiodon]]*
* Roestinae
** *[[Roestes]]*

**Cynodontidae** er en gruppe karpelaksfisker.
De lever i ferskvann i tropiske områder i Sør- og Mellom-Amerika.
Det meste av viten som finnes om denne gruppen kommer fra medlemmene av delgruppen Cynodontinae som inneholder de største av artene.

## Eksterne lenker
*
Kongsveien

**Kongsveien** finnes flere steder:

* Kongsveien (Oslo)
* Kongsveien (Kristiansund) – Frei
* Kongsveien (Tynset)
* Kongsveien (Salangen) – Sjøvegan
* Kongsveien (Berlevåg)
* Kongsveien (Sauda)
* Kongsveien (Rana) 
* Kongsveien (Øvre Eiker) – Vestfossen
* Kongsvegen (Trondheim) – Heimdal
* Kongsvegen (Lillehammer)
* Kongsvegen (Ringebu) – Fåvang
* Kongsvegen (Nord-Aurdal) – Leira 
* Kongsvegen (Stange)
* Kongsvegen (Dovre)
* Kongsvegen (Fræna) – Hustad
* Kongsvegen (Harstad)
* Kongsvegen (Øyer)
* Kongsvegen (Hamar) – Ilseng 
* Kongsvegen (Sel) – Otta
* Kongsvegen (Ringsaker) – Brumunddal
* Kongsvegen (Øyer) – Tretten
* Nordre Kongsvei (Fredrikstad) – Sellebakk
* Søndre Kongsvei (Fredrikstad)
* Gamle Kongsvei (Bodø)
* Gamle Kongsveg (Ringsaker) – Furnes
* Nordre Kongsveg (Ringsaker) – Brøttum
* Vestre Kongsvei (Øvre Eiker) – Vestfossen

Se også Kongeveien (pekerside) og artikkel om begrepet kongevei.
Black Ice (album)

***Black Ice*** er det femtende studioalbumet til den australske hardrock-gruppa AC/DC. 

Albumet ble utgitt den 20. oktober 2008 i Europa og dagen etter i USA og Canada.  Albumet solgte 1,7 millioner eksemplarer første uken og toppet listene i 29 land, inkludert Australia, Canada, Storbritannia og USA. Første single fra albumet var «Rock 'N' Roll Train» som ble utgitt 28. august 2008. «War Machine» er det femte sporet på albumet. Den kom ut som single nr to og fikk en Grammy Award for «Best Hard Rock Performance».

## Sporliste
# «Rock ’n Roll Train» 
# «Skies On Fire» 
# «Big Jack» 
# «Anything Goes»
# «War Machine» 
# «Smash N Grab» 
# «Spoilin’ For A Fight» 
# «Wheels» 
# «Decibel» 
# «Stormy May Day»
# «She Likes Rock N Roll» 
# «Money Made» 
# «Rock N Roll Dream»
# «Rocking All The Way» 
# «Black Ice»

## Personell
* Brian Johnson – Vokal
* Angus Young – Gitar
* Malcolm Young – Gitar
* Cliff Williams – Bassgitar
* Phil Rudd – Slagverk

## Eksterne lenker
*
Eigenmann

**Eigenmann** kan sikte til:

* Carl H. Eigenmann, iktyolog, gift med Rosa Smith Eigenmann
* Rosa Smith Eigenmann, iktyolog, gift med Carl H. Eigenmann
Kristian Augusts gate

**Kristian Augusts gate** finnes flere steder:

* Kristian Augusts gate (Oslo)
* Kristian Augusts gate (Halden)
* Christian Augusts gate (Kongsberg)
Oterhund

**Oterhund** refererer til flere hunderaser.

* Otterhound, en britisk hunderase
* Wetterhoun, en frisisk hunderase
Androulla Vassiliou

**Androulla Vassiliou** (Ανδρούλλα Βασιλείου) født 30. november 1943 i Britisk Kypros er en kypriotisk politiker. Fra 2010 til 2014 var hun kommissær for utdanning, kultur, språklig mangfold og ungdom i Europakommisjonen. Tidligere var hun helsekommissær etter at hennes forgjenger Markus Kyprianou sa fra seg stillingen i 2008 for å bli utenriksminister på Kypros. 

Androulla Vassiliou er jurist med 20 års erfaring som advokat og ti år med parlamentserfaring fra Kypros. Tidligere har hun vært visepresident i det europeiske liberale partiet ELDR og varamedlem i Konventet for Europas framtid som utformet forslaget til Grunnlovstraktat.

## Referanser


## Eksterne lenker
* 
* Androulla Vassiliou fra Europakommisjonen
Antonio Tajani

**Antonio Tajani** (født 4. august 1953 i Roma) er en italiensk jurist og politiker (Forza Italia). Den 22. oktober 2022 ble han visestatsminister og utenriksminister i Italia. Fra januar 2017 til juli 2019 var han president i Europaparlamentet. Han var fra 2008 til 2014 kommissær i Europakommisjonen (Barroso-kommisjonen). Han hadde i kommisjonen stillingene som henholdsvis transportkommissær og kommissær for næringsliv og entreprenørskap. Tajani var fra 1994 til 2008 vanlig medlem av Europaparlamentet.

Tajani var fra 1974 til 1975 offiser i Italias luftvåpen. Han var fra 1983 til 1987 spesialutsending til Libanon, Sovjetunionen og Somalia. Fra 1987 til 1993 var han redaktør av dagsavisen ''Il Giornale'' i Roma.  

Ved overgangen fra Europakommisjonen til vervet som Europaparlamentets president hadde Tajani krav på tilsammen 468 000 euro i etterlønn. Denne retten frasa han seg, «av samvittighetsgrunner».  

## Referanser


## Eksterne lenker
* 
* 
* 
* Antonio Tajani fra Europakommisjonen
Dysthymia

***Dysthymia*** er Silent Vanquish' første fullengder musikkalbum. Det ble utgitt 2006.

Albumet ble spilt inn i TTO Production Studio i Drammen, og er mikset av Raymond Smith. Masteringen er av Kjetil Ottersen ved Vektor Facilities.

## Sporliste
#«Enter Dysthymia (intro)» 1:10	
#«I Black Sunrise» 7:42	
#«A Work of Slaughter» 8:04	
#«Skizophrenia Dawning» 7:06	
#«Empathy» 9:42	
#«The Abraxas Current» 7:06	
#«The Loss» (Instrumental) 4:28	

## Personell
* Mats Lerberg – vokal, gitar (Funeral og Fallen)
* Erlend Nybø – gitar (Funeral)
* Ole Anders Hillestad – bass (Bloomsville)
* Cathrine Arntsen – keyboard 
* Carl Sværd – trommer (Fatal Demeanor)

## Eksterne lenker
* Albumet på den offisielle nettsiden
Stavros Dimas

**Stavros Dimas** (gresk Σταύρος Δήμας – *Stávros Dímas*, født 30. april 1941 i Aten) er en gresk jurist og tidligere EU-kommissær for arbeid og sosiale anliggender. 

Han ble EU-kommissær for miljø da svenske  Margot Wallström i 2004 gikk inn som nestleder i Europakommisjonen med ansvar for kommunikasjonsstrategier og Kommisjonens kontakt med politikere i Rådet, Europaparlamentet og nasjonalt.

Stavros Dimas kommer fra de greske sentrum-høyre Nydemokratene og blir omtalt som en progressiv politiker. Posten som miljøkommissær blir regnet som en av de mest innflytelsesrike og utfordrende posisjonene i Brussel.
## Referanser


## Eksterne lenker
* 
*
Gerard Waegeneire

**Gerard Gustave Waegeneire** (født 25. mars 1947) er en fransk-norsk kunstmaler.

Han har sammenlagt åtte års kunstutdannelse i Norge: Statens Håndverks- og Kunstindustriskole og Statens kunstakademi. Waegeneire begynte først med økonomiutdannelse, men fant raskt ut at det ikke var noe for ham.

Han anvender hovedsakelig akvareller når han maler. Hans kunst er forenklet, og er inspirert av art premier. Et eksempel på en sådan kunst kan være afrikansk maske.

Waegeneire er opptatt av organiske former, av hvorledes ting vokser og blir formet av naturen. Et eksempel kan være hvorledes en stein blir slipt og formet av vær og vind. Han er bosatt i Oslo og lærer ved NISS.

## Referanser
Ignazio Abate

**Ignazio Abate** (født 1986) er en italiensk fotballtrener og tidligere fotballspiller som er hovedtrener for Ternana Calcio.

## Karriere
### Klubb
Abate startet karrieren i junioravdelingen til Milan i 2003. Han fikk aldri noen kamper i Serie A, men én i både Mesterligaen og Coppa Italia, mot Celta Vigo og .

I 2004 gikk han på lån til , som da spilte i Serie C1. Han imponerte stort, og fikk et lite opphold i Serie A, med Sampdoria. Han greide aldri å spille seg til en plass i laget, og ble senere lånt ut til Serie B-laget Piacenza Calcio. Året etter gikk han på lån til en annee Serie B-klubb, Modena FC. Han spilte alle kampene i serien, noe som førte han tilbake til Serie A, denne gangen med Empoli FC under deleierskap med Milan. Da Empoli rykket ned, uttrykte Abate at han ikke vill spille i Serie B, og at han var mer enn god nok for Serie A.

Den 16. juni 2008 hentet Milan ham tilbake etter fire år i andre klubber.

### Landslag
Abate debuterte for U-21-laget til Italia 12. desember 2006 da han kom inn for Marino Defendi, mot Luxembourg. Fra før av har Abate spilt for U-18, U-19 og U-20 landslaget til Italia. 3. juli 2008 ble Abate tatt ut i OL troppen til .

## Referanser


## Eksterne lenker
* 
* Profil på acmilan.com
Setefødsel

**Setefødsel** blir betraktet som en komplisert fødsel. Flere blir tatt med keisersnitt.

Fremfall av navlesnoren skjer noe hyppigere enn ved ordinær hodefødsel.

Ved setefødsel blir babyen ofte født med rumpen først, deretter med føttene og skuldrene, men noen ganger kommer føttene ut først.

Avslutningsvis blir hodet hjulpet ut. Ofte må det bli hjulpet ut med tang.

## Se også
*Fødsel
Gaunt’s Ghosts

**Gaunt's Ghosts** er en bokserie skrevet av den engelske forfatteren Dan Abnett. Serien hører under militær science fiction-litteratur, og er satt i det futuristiske Warhammer 40,000-universet. 

Serien spenner seg over elleve bøker så langt og følger et regiment fra planeten Tanith som kjemper i en konflikt kjent som Sabbat Worlds Crusade. Det er flere navngitte karakterer i bøkene men hovedpersonen er oberst-kommissær Ibram Gaunt. 

Andre sentrale karakterer er oberst Colm Corbec, major Elim Rawne, skarpskytteren Hlaine Larkin, den unge adjutanten Brin Milo og speideren Mkoll. 

Serien er sannsynligvis den mest populære og bestselgende av alle produktene utgitt av Black Library. Det er produsert mye ekstra effekter i tillegg til hovedbøkene i serien, slik som spin-off bøker, faktabøker, t-skjorter, plakater og spesialutgaver av bøkene i serien. 

## Bøkene i serien

*The Founding
***First and Only*, 1999
***Ghostmaker*, 2000
***Necropolis*, 2000
**The Saint*
***Honour Guard*, 2001
***The Guns of Tanith*, 2002
***Straight Silver*, 2002
***Sabbat Martyr*, 2003
**The Lost*
***Traitor General*, 2004
***His Last Command*, 2005
***The Armour of Contempt*, 2006
***Only In Death*, 2007
**The Victory*
***Blood Pact* (plantlagt utgivelse mai 2009)
Lockheed Martin X-33

**Lockheed Martin X-33** var et eksperimetelt romfly, og var en halvskala prototype til et gjenbrukbart romfartøy kalt  «VentureStar».  

## Historie

USAs aldrende romferge-flåte trengte en avløser, og 2. juli 1996 ble Lockheed Martin utvalgt til å lede et samarbeid mellom USAs regjering ved NASA og en rekke industriselskaper om å designe, bygge og fly X-33. NASAs budsjett for dette RLV-prosjektet (**R**eusable **L**aunch **V**ehicle) var på 941 millioner USD. Etter planen skulle testprogrammet med 15 testflyvninger fra Edwards Air Force Base starte rundt årtusen-skiftet. Konseptet var et ettrinns romfartøy – SSTO (**S**ingle **S**tage **T**o **O**rbit) med en pluggdyse rakettmotor (*aerospike*) med flytende drivstoff. 

Arbeidet med de forskjellige komponentene og utskytningsfasilitetene startet, men prosjektet støtte raskt på store vanskeligheter, blant annet med motoren og med kompositt-tankene som skulle inneholde flytende hydrogen. Forsinkelsene og kostnadsoverskridelser relatert til hydrogentankene var en viktig grunn til at NASA trakk seg fra prosjektet i mars 2001, etter at X-33 var 75% ferdigbygd. Lockheed Martin hadde investert omkring 200 millioner USD av egne midler i prosjektet, og var nå fristilt til å fullføre X-33, men de valgte i stedet å kansellere hele prosjektet.

Skjebnen til den halvferdige X-33 er ukjent.

## Formål
X-33 skulle demonstrere avanserte teknologier som ville øke sikkerheten og påliteligheten til gjenbrukbare romfartøy. Et annet mål var å redusere kostnadene ved å sette nyttelast i jordbane fra 22&nbsp;000 USD per kg til 2&nbsp;200 USD per kg. Videre skulle X-33 være enkel og billig å vedlikeholde og ha klargjøringstid på 7 døgn. Planen var at klargjøringstiden skulle ned i 2 døgn under testprogrammet.

## Design

Utformingen av X-33 er basert på fasongen til vingeløse fly (*lifting body*). Det var kileformet med to halefinner og to korte vinger. Det skulle utstyres med to revolusjonerende, pluggdyse rakettmotorer og et sterkt, metallisk varmeskjold-system istedenfor romfergens system med silikafiber-blokker. Drivstofftankene var av lettvekts komposittmateriale og skulle integreres i skroget. X-33 skulle være ubemannet og helt selvstyrt. Oppskytningen skulle foregå vertikalt som en rakett, mens det skulle lande horisontalt som et fly. X-33 skulle bringes opp til en høyde på 96&nbsp;000 meter (60&nbsp;000 fot) og til en hastighet på Mach 13 før det returnerte til bakken.

## Spesifikasjoner
**Dimensjoner**

* **Mannskap:** Ubemannet
* **Lengde:** 21 m
* **Høyde:**  6,76 m
* **Bredde:** 23,5 m
* **Vekt (tom):** 28&nbsp;440 kg
* **Drivstoffvekt:** 95&nbsp;250 kg

**Ytelse**

* **Motor:** 2 stk. J-2S linjære pluggdyse-motorer (*Aerospike*)
* **Drivstoff:** Flytende hydrogen (**H**2) og oksygen (**O**2)
* **Skyvekraft:** 1&nbsp;823 kN ved havnivå, 2&nbsp;384 kN i vakuum
* **Toppfart:** Mach 13+
* **Maks operasjonshøyde:** Lav jordbane

## Kilder
*NASA – American X-vehicles, An Inventory—X-1 to X-50 (side 42) Utgitt 2003 (pdf) Besøkt 20. mars 2015
*NASA Historical Fact Sheet: X-33 Besøkt 20. mars 2015
BI Studentsamfunn

**[[Handelshøyskolen BI|BI]] Studentsamfunn (BIS)** er en studentforening for alle studenter ved Handelshøyskolen BI sine regionale skoler - Bergen, Trondheim og Stavanger.

Per 2015 hadde studentforeningen rundt  medlemmer.

## Organisasjon
BIS som organisasjon sitt øverste organ er Landsmøtet. Landsmøtet sin oppgave er å velge inn sentralledelsen sine medlemmer. I tillegg skal Landsmøtet behandle alle andre saker som er av vesentlig betydning for organisasjonen, eksempelvis saker av strategisk art.
Hver lokalavdeling i organisasjonen er underlagt Sentralledelsen. Lokalavdelingene er bygget opp med en lignende struktur som Sentralledelsen. Det øverste organet på lokalt nivå er Generalforsamlingen, som avholdes én gang hvert semester.

I 2009/2010 vedtok Landsmøtet å opprette organet Styringsgruppen. Styringsgruppen sin funksjon er av strategisk art, og skal jobbe med å legge retningslinjer for organisasjonen. 

## Historie
BIS ble opprettet den 7. februar 1987. Det opprinnelige navnet på organisasjonen var Norsk Bedriftsøkonomisk Landsforbund (NBS).

De regionale skolene i BI-systemet har gjennomgått store forandringer ved flere anledninger. I 2006 besluttet styret ved Handelshøyskolen BI at 7 av 12 lokale avdelinger skulle legges ned, i tråd med BI sin langsiktige strategi. Dette gjorde at BI Studentsamfunn fra og med høst 2009 bestod av lokalavdelingene BIS Bergen, BIS Trondheim, BIS Stavanger, BIS Kristiansand og BIS Drammen.

Et styrevedtak fattet desember 2012 vedtok at ytterligere 2 lokale skoler skulle legges ned, BI Kristiansand og BI Drammen. Nå består BIS av 3 lokalavdelingene BIS Bergen, BIS Trondheim og BIS Stavanger.

## Ledelse
BIS Sentralledelsen er studentforeningens øverst driftsorgan og rapporterer til Landsmøtet
* BIS-leder 2017/2018 Fredrik Knutsen Hegdal
* BIS-leder 2016/2017 Niklas Bråthe
* BIS-leder 2015/2016 Kristine Langøe Vevatne
* BIS-leder 2014/2015 Andreas Fredriksen
* BIS-leder 2013/2014 Maren Sofie Sivertsen
* BIS-leder 2012/2013 Per Olav Myhre
* BIS-leder 2011/2012 Anders Eidberg
* BIS-leder 2010/2011 Håvard Uglem Hovdahl
* BIS-leder 2009/2010 Emil Eide Eriksen
* BIS-leder 2008/2009 Christian Eliassen
* BIS-leder 2007/2008 Per Helge Dimmen
* BIS-leder 2006/2007 Tore Borge
* BIS-leder 2005/2006 Mari Haugen

Sentralledelsen står for den daglige driften av organisasjonen. Styret består av 3 personer med forskjellige arbeidsoppgaver og ansvar. Sammen skal styret sørge for at organisasjonen fungerer på best mulig måte. Stillingene i Ledelsen er følgende:
* Leder
* Økonomiansvarlig
* Fagansvarlig
Borknagar (Borknagar-album)

***Borknagar*** er debutalbumet til det norske black metal bandet Borknagar. Dette er det eneste albumet hvor låtene er på norsk og ikke engelsk.

## Sporliste
# «Vintervredets sjelesagn» (6:44)  
# «Tanker mot tind (kvelding)» (3:29)  
# «Svartskogs gilde» (5:52)  
# «Ved steingard» (2:14)  
# «Krigsstev» (2:03)  
# «Dauden» (5:49)  
# «Grimskalle trell» (5:38)  
# «Nord naagauk» (3:07)  
# «Fandens allheim» (6:19)  
# «Tanker mot tind (gryning)» (2:57) 

## Artister
*Øystein G. Brun &ndash; gitar
*Garm &ndash; vokal
*Grim &ndash; trommer
*Ivar Bjørnson &ndash; Keyboard
*Roger Tiegs &ndash; bassgitar

## Kilder
*Borknagar fra Encyclopaedia Metallum

## Eksterne lenker
* Borknagar-Borknagar  (1996 Debut Album – Borknagar.com)
*
Markedsanalyse

**Markedsanalyse** vil si å skaffe informasjon om markedet for deretter beslutte hva som er en realistisk målsetting for salg av produkter/tjenester. Informasjon og data om markedet kan være alt fra hvem konkurrentene er, fordeling av markedsandeler, hvem er kunden, kundenes behov osv. Kildene til denne informasjonen finner man hos bransjeorganisasjoner, interesseorganisasjoner, Statistisk sentralbyrå, fagpresse eller på Internett. Ved å analysere disse dataene utarbeides en markedsplan som inneholder bedriftens fremgangsmåter for å nå målet.

Totalmarkedet for markedsanalyse i Norge var i 2005 ca. 850 millioner kroner, og det er bransje i vekst. Strategi- og analyseforeningen (tidligere Norsk Markedsanalyseforening) er en ideell bransjeorganisasjon for all virksomhet som i videste forstand utøver eller bruker markedsanalyse.

## Eksterne lenker
* Strategi- og analyseforeningen (tidligere Norsk Markedsanalyseforening)
* innovasjon.no
Langes gate

**Langes gate** finnes flere steder:

* Langes gate (Oslo)
* Langes gate (Bergen)
* Langes gate (Drammen)
* Langes gate (Sandefjord)
* Langes gate (Larvik)
* Langes gate (Lillehammer)
* Kaptein Langes gate (Stavanger)
* Fredrik Langes gate (Tromsø)
* Lodve Langes gate (Narvik)
The Olden Domain

***The Olden Domain*** er det andre studioalbumet til det norske black metal bandet Borknagar. Dette er det første albumet til Kai K. Lie og det siste til Garm.

## Sporliste
# «The Eye of Oden» (6:01) 
# «The Winterway» (7:52) 
# «Om Hundredeaar er Alting Glemt» (4:12) 
# «A Tale of Pagan Tongue» (6:13) 
# «To Mount and Rove» (4:56) 
# «Grimland Domain» (6:19) 
# «Ascension of Our Fathers» (3:54) 
# «The Dawn of the End» (5:06)

## Artister
*Øystein G. Brun &ndash; gitar
*Garm &ndash; vokal
*Grim &ndash; trommer
*Ivar Bjørnson &ndash; synthesizer
*Kai K. Lie &ndash; bassgitar

## Eksterne lenker
* Borknagar-The Olden Domain  (1997 andre Album hos Borknagar.com)
*
Janez Potočnik

**Dr. Janez Potočnik** (født 22. mars 1958) er en slovensk politiker.  I Barroso-kommisjonen var han kommissær for vitenskap og forskning (2004–2010) og Europakommisjonens miljøkommissær 2010–2014. Han har doktorgrad i økonomi og en respektabel politikerkarriere i hjemlandet. Han var tidligere slovensk minister for europeiske saker og ledet Slovenias delegasjon i medlemskapsforhandlingene med EU.

## Referanser


## Eksterne lenker
* Janez Potočnik fra Europakommisjonen
Ruqaya Al Ghasara

**Ruquaya Al Ghasara** (født 6. september 1982 i Bahrain) er en bahrainsk friidrettsutøver (sprintløper). Hun var bahrainsk flaggbærer i sommer-OL 2008 i Beijing og løpte 100 meter og 200 meter. Al Ghasara fullførte 200 meter, hvor hun nådde semifinalen.

## Meritter
* 2006: Gull på 200 meter i Asia-lekene
* 2006: Bronse på 100 meter i Asia-lekene
* Arabisk mester flere ganger

## Personlige rekorder
* 100 meter: 11,29 sekunder (tolv hundredeler bedre enn den norske rekorden)
* 200 meter: 22,80 sekunder (51 hundredeler bedre enn den norske rekorden)

## Referanser


## Eksterne lenker
*
Melanotan

**Melanotan** er en patentert syntetisk versjon av hormonet MSH (melanocyttstimulerende hormon). MSH stimulerer cellene i huden til å danne mer av stoffene som gir brunfarge. Melatonan gis i større doser og har sterkere virkning. Melanotan påvirker binyrene og en rekke andre funksjoner i kroppen. Dette kan blant annet påvirke matlyst, seksualfunksjon og sukkerbalanse. 

Melanotan er ikke et godkjent legemiddel i Norge, og det er ulovlig å importere eller omsette melanotan.

## Bakgrunn
Hormonet ble utviklet i Arizona i midten av 1980-årene av kreftforskere for å oppnå pigmentering uten soleksponering. Ved å etterlikne det naturlige hormonet a-MSH, som blir fremstilt i kroppen, stimulerer Melanotan hudens pigmentproduksjon.

Hormonet eksisterer i to varianter: Melanotan I og Melanotan II. Melanotan II kan gi sterkere bivirkninger enn Melanotan I.

## Bivirkninger
Vanlige bivirkninger er mørke flekker i huden, unormal brunfarge og økning i størrelsen av føflekker. Melanotan kan føre til forverrelse av hjertesykdommer, diabetes og andre alvorlige sykdommer. Fagfolk er bekymret for at lengre bruk over tid kan føre til ondartet føflekkreft fordi stoffet overstimulerer melanocyttene. Andre bivirkninger kan være kvalme, hodepine, prikking i hender og føtter, blå lepper og endring i pigment og føflekker samt nedsatt appetitt. Melanotan II kan dessuten forårsake økt sexlyst samt ereksjon.

## Legalitet
Stoffet er ikke et godkjent legemiddel i Norge, og det er ulovlig å importere og omsette melatonan i Norge. Fra 2023 og frem til mai 2025 har Tolletaten stoppet nær 2500 enheter med melanotan.

I 2014 skrev NRK om et stort beslag av blant annet melanotan, som ledet til at to menn ble dømt for innførsel og salg av melanotan. 

Melanotan-I ble i juni 2010 godkjent i Italia til pasienter som lider av erytropoietisk protoporfyri (EPP).

## Mediadekning
Desember 2007 intervjuet Forbrukerinspektørene ungdom om bivirkningene av å ha tatt "barbie-sprøyte", en sprøyte med melatonan som virkestoff. Ifølge reportasjen hadde ikke legemiddelverket tatt noe grep mot den ulovlige omsetningen enda, men dagen etter episoden publiserte de en advarsel mot bruk av melanotan. 

I mai 2010 meldte Verdens Gang at norske apoteket selger årlig 10&nbsp;000 sprøyter til bruk med Melanotan. Norske helsemyndigheter advarer mot kjøp av Melanotan, og hevder at det kan være livsfarlig. 

Melanotan har av visse kretser fått tilnavnet Barbie-dopet.

## Referanser


## Eksterne lenker
* Melanotan.org (**en**)
Mellomriksvei

**Mellomriksvei** er en betegnelse på en hovedvei mellom to land.

## Mellomriksveier i Norge
Listen dekker alle riksveier og skiltete fylkesveier i Norge som har forbindelse med tilsvarende eller länsväger i Sverige, Finland og Russland. Av disse 22 veiene er 17 forbindelser til Sverige, 4 til Finland og 1 til Russland.

### Viken
* ved Svinesund
* –  ved Holtet i Enningdalen
* –  ved Kornsjø
* mellom Ørje og Töcksfors

### Innlandet
* –  ved Morokulien
* –  ved Riksåsen
* –  ved Lutnes
* –  ved Støa
* –  øst for Drevsjø

### Trøndelag
* –  i Vauldalen
* ved Storlien
* –  ved Sandvika
* –  ved Sandvika
* –  ved Rengen
* –  ved Murusjøen

### Nordland
* ved Umbukta
* –  ved Graddis
* på Bjørnfjell

### Troms og Finnmark
* ved Kilpisjärvi
* ved Kivilompolo (sør for Kautokeino)
* –  ved Karigasniemi (øst for Karasjok)
* ved Utsjok
* –  ved Nuorgam
* –  ved Neiden
* ved Storskog
*foreslått  –  ved Treriksrøysa ("Mellomriksveien")

## Se også
*Ferjesamband Norge–utlandet